36 



en for mig hidtil delvis ukendt Fugleverden og derefter, naar 

 »Slottet i Vesterled«^ luerødt hævede sig paa sine Ildsøjler hin- 

 sides Fjordens Vover, behagelig træt lagde mig til Rette med 

 Hovedet paa en lyngbevokset Tue (NB. uden Myrer!), Benene 

 med de lange Vandstøvler, hvorfra Stropperne stak op, strakte 

 saa langt fra hinanden som muligt, Ild paa Snadden og Blikket 

 vendt op mod den lyseblaa Himmel — den Hvælving^, paa 

 hvilken der ej findes Skimmel — og saa lade Tankerne drage 

 »af By«, mens Fuglenes Stemmer harmonisk sig blande, og 

 Bølgerne hist paa Limfjordens Vande tiskende, hviskende skvulpe 

 mod Land — I Moll-Toner bløde! paa Sindet I virke som Orgel- 

 musik i Naturens Kirke. — Hvor Gud dog er stor — og Du 

 selv saa lille — men hvad har den Klyde dog her at bestille? 

 Aah ! det er jo sandt! dens Rede i Onsdags paa »Holmen« jeg 

 fandt — Og alle de Stakler, som kæmpe og stride derovre paa 

 Samfundets mørke Side — i snævre Baggaarde, skumle Fa- 

 brikker, mens Du af Livsglædens Bæger drikker! — Hvad 

 Pokker! dér sidder en Natravn og glor — saa, nu stak den ned i 

 Kren Persens Ro'r! — og de, der er stængte bag Fængslernes Gem — 

 mon Du i Hans Øjne er bedre end dem? selv om Du ta'r 

 Kjole og Krave paa — og lidt Salvelse med — det kan ikke 

 forslaa — vi er Pjalte og Stympere alle tilsammen, saa 

 sandt som dér kredser en Musvaage — Amen! — — — 



Men ude fra Mudderprammen en Klynge af Arbejdsmænd 

 hører jeg taktfast synge: Aa hive! aa hej! en Bajer til mig! 



Undskyld Digressionen, mine Damer og Herrer! til Sagen! 

 Under mit Ophold derovre fandt jeg ca. 50 Reder, deraf 6 af den 

 dobbelte Bekkasin (Gallinago scolopacina) og 10 af den gule 

 Vipstjert (Motacilla flava) (to af disse indeholdt et Gøgeæg); de 

 øvrige vare nogenlunde ligelig fordelte mellem Rødben (To- 

 taniiscalidris), Ryler (Tringa alpina), Brushøns (Machetes piignax). 

 Viber (Vanellus cristatus) , Tornirisker (Cannabina linota) , Rør- 

 spurve (Emberiza schoeniclus), Brunstrubede Digesmutter (Prati- 

 cola rubetra), Sivsangere (Acrocephahis phragmitis) og Engpibere 

 (Anthus pratensis). Umiddelbart før min Afrejse viste jeg en 

 Bekendt, som bor der i Nærheden, en Del af de Smaafuglereder, 



' Det var paa denne Egn, Ingemann blev inspireret til sin vidunderlig 

 stemningsfulde Aftensang: Der staar et Slot i Vesterled. 



